Gipuzkoa

Gipuzkoa (esp. Guipúzcoa) on maakunta Biskajanlahden rannalla pohjoisessa Espanjassa, Baskimaan itsehallintoalueen koillisosassa. Sen rajanaapureita ovat Ranska sekä Biskajan, Álavan ja Navarran maakunnat. Gipuzkoa on 1 980 neliökilometrin pinta-alallaan Espanjan pienin maakunta. Väkiluku on 719 282 (vuonna 2017), joista noin neljännes asuu pääkaupungissa San Sebastiánissa (baskiksi Donostia). Muita tärkeitä kaupunkeja ovat Irun, Errenteria, Arrasate, Zarautz, Eibar ja Tolosa. Lähteet Aiheesta muualla Kuvia tai muita tiedostoja aiheesta Gipuzkoa Wikimedia Commonsissa